b'\n_START_ARTICLE_\nIssa Hayatou\n_START_PARAGRAPH_\nIssa Hayatou (s. 9. elokuuta 1946 Garoua, Kamerun) on kamerunilainen urheiluvaikuttaja._NEWLINE_Hayatou on toiminut Afrikan jalkapalloliiton CAF:in puheenjohtajana vuodesta 1987. Kansainv\xc3\xa4lisen jalkapalloliiton Fifan hallituksen j\xc3\xa4senen\xc3\xa4 h\xc3\xa4n on toiminut vuodesta 1990 ja varapuheenjohtajana vuodesta 1992. Vuonna 2002 Hayatou h\xc3\xa4visi Fifan puheenjohtaja\xc3\xa4\xc3\xa4nestyksen Sepp Blatterille. H\xc3\xa4n on toiminut lis\xc3\xa4ksi kansainv\xc3\xa4lisen olympiakomitean KOK:n j\xc3\xa4senen\xc3\xa4 vuodesta 2001.'